jkorsvik/nowiki_second_scrape_merged huggingface dataset:
Manuel Oribe

Manuel Ceferino Oribe y Viana (født 26. august 1792, død 12. november 1857) var den fjerde president i Uruguay. Han er grunnleggeren av Det nasjonale parti (spansk: Partido Nacional).


== Biografi ==
Manuel Oribe var sønn av kaptein Francisco Oribe og María Francisca Viana, en etterkommer av den første guvernøren i Montevideo, José Joaquín de Viana. I begynnelsen av uavhengighetsrevolusjonen i Río de la Plata gikk han med som frivillig i uavhengighetskampen.Han fungerte som president i Uruguay mellom 1835 og 1838. I 1838 ble han tvunget av José Fructuoso Rivera til å gå av, men startet en opprørshær og begynte en lang borgerkrig som varte frem til 1851.
Etter en beleiring av hovedstaden Montevideo, som varte i åte år, ble Oribe i 1851 beseiret med hjelp fra brasilianere og argentinere.


== Referanser ==


== Se også ==
Liste over presidenter i Uruguay
Yackandandah

Yackandandah er en liten turistby i det nordøstlige Victoria, Australia. Byen ligger i nærheten av de to industrielle byene Wodonga og Albury, i tillegg til å ligge i nærheten av byen Beechworth som også er en turistby. 
Ved folketellingen i 2006, hadde Yackandandah en befolkning på 663 personer. Byen hadde tidligere flere gruver der det ble drevet med gruvedrift og leting etter gull. Noen av de eldste bygningene er postkontoret som ble offisielt åpnet 13. juni 1856. Et annet postkontor som ligger i nærheten er Yackandandah Junction som ble åpnet i 1872, men som ble stengt igjen i 1885. Sentrum av byen, kjent som Yackandandah Conservation Area, er registrert i «Register of National Estate». Byen har en australsk fotballag som konkurrerer i Tallangatta & District Football League. Byen har også Yackandandah Golf Club for golfspillere.  
Jernbanelinjen som en gang knyttet Yackandandah til nabo-byen Beechworth ble åpnet i 1891. Det siste toget som gikk strekningen fra Yackandandah til Beechworth ble stengt i juli 1954. To historiske bygninger, et museum som tidligere het Bank of Victoria og bygningen der butikken Rainbow Crystal, ble ødelagt av en stor brann tidlig om morgenen den 21. desember 2006. Et eiendomsmeglerebyrå ble også alvorlig skadet i denne brannen.
Septillion

Septillion er 1042 eller 1 000 000 000 000 000 000 000 000 000 000 000 000 000 000. Det skrives med et ettall etterfulgt av 42 nuller. Det er det samme som 1000 sekstilliarder eller en milliard kvintilliarder.
På engelsk betyr septillion «kvadrillion».


== Se også ==
Den korte og den lange skalaen for store tall


== Referanser ==
Marcq-en-Barœul

Marcq-en-Barœul er en kommune i departementet Nord i regionen Hauts-de-France nord i Frankrike. Kommunen ligger nordøst for Lille og er en forstad til byen.


== Befolkningsutvikling ==
Antall innbyggere i kommunen Marcq-en-Barœul


== Referanser ==
Kommunedata fra INSEE


== Eksterne lenker ==
Offisielt nettsted 
(en) Marcq-en-Barœul – kategori av bilder, video eller lyd på Commons 
Kommunedata INSEE
Tachinus

Tachinus er en gruppe (slekt) av biller som hører til underfamilien dråpekortvinger (Tachyporinae) i den store familien kortvinger (Staphylinidae). De er middelsstore, glatte og blanke, svarte biller med et stort og bredt brystskjold (pronotum) og et forholdsvis lite, rundt hode.


== Utseende ==
Middelsstore (5-12 millimeter), litt brede, svarte og blanke kortvinger. Kroppen er blank og glatt, ofte med fin mikroskupltur, men nesten helt uten hår og tydelig punktering. Dekkvingene kan være rødbrune eller ha gule flekker, og pronotum har ofte gul kant, ellers er de svarte. Hodet er forholdsvis lite og holdet gjerne litt nedbøyd slik at det ofte såvidt er synlig foran pronotum. Antennene er forholdsvis lange, uten tydelige børster, litt tykkere mot spissen, men ikke kølleformede. Pronotum er hvelvet, nær halvsirkelformet sett ovenfra, uten påfallende børster. Dekkvingene er hårløse, men kan være litt matte på grunn av markert mikroskulptur. Bakkroppen er mer eller mindre jevnt avsmalnende bakover, i alle fall de bakerste leddene har noen lange og kraftige børster ved bakhjørnet. De bakerste rygg- og bukleddene varierer mye i formen og gir nyttige karakterer for å skille både kjønn og arter. Beina er middels lange, vanligvis rødlige på farge.


== Levevis ==
Tachinus-artene er særlig knyttet til gjødsel og er derfor vanlige der det beiter husdyr. De lever ikke av selve gjødselen, men av andre insekter, særlig fluelarver, som lever der. De flyr godt og kan ofte påtreffes flygende. Noen arter er vanlige i skog, men mange finnes først og fremst i kulturlandskapet.


== Systematisk oversikt / norske arter ==
Det er beskrevet vel 150 arter totalt.

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae) Latreille, 1802
Underfamilien dråpekortvinger Tachyporinae Macleay, 1825
Gruppen Tachinusini
Slekten Tachinus Gravenhorst, 1802
Tachinus atripes J.Sahlberg, 1876
Tachinus corticinus Gravenhorst, 1802
Tachinus elegans Eppelsheim, 1893
Tachinus elongatus Gyllenhal, 1810
Tachinus fimetarius Gravenhorst, 1802
Tachinus laticollis Gravenhorst, 1802
Tachinus lignorum (Linnaeus, 1758)
Tachinus marginatus (Fabricius, 1793)
Tachinus marginellus (Fabricius, 1781)
Tachinus pallipes (Gravenhorst, 1806)
Tachinus proximus Kraatz, 1855
Tachinus rufipennis Gyllenhal, 1810
Tachinus signatus Gravenhorst, 1802 (synonym Tachinus rufipes)
Tachinus subterraneus (Linnaeus, 1758)


=== Liste over arter som ikke forekommer i Norge ===


== Kilder ==
Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
Fauna Europaea (2011) Fauna Europaea Web Service Version 2.4. Utbredelsesdatabase for europeiske dyr. [1]


== Eksterne lenker ==
(en) Tachinus i Encyclopedia of Life 
(en) Tachinus i Global Biodiversity Information Facility 
(no) Tachinus hos Artsdatabanken 
(sv) Tachinus hos Dyntaxa 
(en) Tachinus hos Fauna Europaea 
(en) Tachinus hos Fossilworks 
(en) Tachinus hos NCBI 
(en) Kategori:Tachinus – bilder, video eller lyd på Wikimedia Commons 
Tachinus – detaljert informasjon på Wikispecies
Maubeuge

Maubeuge er en kommune i departementet Nord i regionen Hauts-de-France nord i Frankrike.
Kommunen ligger ved elva Sambre, 36 km øst for Valenciennes og ca. 9 km fra den belgiske grensen.


== Befolkningsutvikling ==
Antall innbyggere i kommunen Maubeuge


== Referanser ==
Kommunedata fra INSEE


== Eksterne lenker ==
Offisielt nettsted 
(en) Maubeuge – kategori av bilder, video eller lyd på Commons 
Kommunedata INSEE
Norsk Yrkesdykkerskole

Norsk Yrkesdykkerskole – NYD er en privatskole som utdanner yrkesdykkere klasse 1 for arbeid inshore og offshore.    
Skolen som ligger på Fagerstrand – ca 45 minutter fra Oslo – startet sin virksomhet i 1990.  Skolen er godkjent for lån hos Statens lånekasse for utdanning.  Yrkesdykkeropplæringen ved skolen har en varighet på 4 måneder.  Læreplanene bygger på krav i forskrift om dykking, NORSOK U-100 Bemannede undervannsoperasjoner, IDSA (International Diving Schools Association) Diver Training Standards og EDTC (European Diving Technology)Standards. Sertifikatene utstedes av  Arbeidstilsynet og Petroleumstilsynet. Petroleumstilsynets sertifikat er godkjent av IMCA og HSE.


== Eksterne lenker ==
(no) Offisielt nettsted
Jorunn Westeraas

Jorunn Westeraas (født 15. september 1971 i Sandefjord) er en norsk sanger, sangtekstforfatter, låtskriver, komponist og artist.
Hun har bidratt på flere cd-produksjoner med tekster, som musiker eller solist og korist, og utga høsten 2012 sin egen cd «Jorunn». Hun har også levert musikk til musikalene «Købermysteriet»,  «Snømannland»  «Skrivesperre» , «Dr. Sædrik og donormysteriet», «Tvil, hat og ærlighet» , til filmen «Anderledesungen», har fått fremført verker arrangert for både kor, korps  og kirkeorgel, og har lang erfaring som janitsjarmusiker og musikklærer. Hun leverer musikk til teatre og arrangerer sanger for andre artister. Westeraas spiller selv gitar, saksofon og piano. 30 nye utgivelser av sanger er kommet de seneste årene, blant annet en rekke singler på Spotify og andre strømmetjenester. Westeraas er daglig leder i plateselskapet og musikkforlaget Fabeltjenester AS.


== Diskografi ==
Engel singel, 2005)
Jorunn (album, 2012)
Pretend (singel, 2018)
When You Wake Up (singel, 2018)
Dikt om dyr (album, 2019)
Date for tre (singel, 2019)
Magical Moments (singel, 2019)
Snowflakes (singel, 2020)
Nothing (singel, 2020)
Hurra for deg som fyller ditt år (singel, 2020)
Hennes sang (singel, 2021)
Solskinnsvise (singel, 2021)
Kom mai du skjønne milde (singel, 2021)
The Tide (singel, 2021)


== Referanser ==


== Kilder ==
www.fabeltjenester.no
Tre ble plutselig til tolv
Musikal om krimgåten på Hankø
Spiritistisk kriminaldrama på Hankø
Medvirkning på andres plater
Skrivesperre utsolgt før annonering
Lille Billefjord

Lille Billefjord var et underholdningsprogram som ble sendt på NRK1 den 22. desember 2010. Programmet kom i stand som følge av at gevinsten i humorkonkurransen Den norske humor var å få lage sitt eget tv-program. Manus og regi var ved Trine Lise Olsen, Kjetil Kooyman, og Øystein Bache.Trine Lise Olsen, som vant Den norske humor, vokste opp i Indre Billefjord og ville spille inn programmet i sin hjembygd. Programmet ble beskrevet som en krysning av tv-seriene Little Britain og Himmelblå.


== Referanser ==


== Eksterne lenker ==
nrk.no Programmets hjemmeside
Lambersart

Lambersart er en kommune i departementet Nord i regionen Hauts-de-France nord i Frankrike.
Kommunen ligger lengst i nord mot grensen til Belgia. Den er en del av storbyområdet som omkranser Lille, og er en forstad til byen i nordvest.
Innbyggerne kalles lambersartois.


== Befolkningsutvikling ==
Antall innbyggere i kommunen Lambersart


== Referanser ==
Kommunedata fra INSEE


== Eksterne lenker ==
Offisielt nettsted 
(en) Lambersart – kategori av bilder, video eller lyd på Commons 
Kommunedata INSEE
Brisbane Roar FC

Brisbane Roar Football Club (tidligere kjent som Queensland Roar Football Club) er en australsk fotballklubb basert i Brisbane i delstaten Queensland. Klubben ble grunnlagt i 1957, og lagets draktfarger er oransje skjorter med mørkerøde detaljer og mørkerød shorts, mens bortedraktene er hvite med en oransje detaljer på skjorten og oransje shorts. Brisbane Roar spiller for øyeblikket i landets høyeste avdeling A-League, og spiller sine hjemmekamper på Suncorp Stadium, et stadion som blir delt med blant andre rugbyklubben Brisbane Broncos. Nåværende trener er nederlenderen Ange Postecoglou.
Klubben ble grunnlagt i 1957 under navnet Hollandia-Inala Soccer Club av nederlandske innvandrere (derav klubbens farger), og var basert i bydelen Richlands. Da fotballklubbene på begynnelsen av 1970-tallet ble pålagt å endre sine etniske navn, tok klubben dermed navnet Brisbane Lions, hvor blant andre George Best spilte i 1983/84-sesongen. De spilte i den australske fotballserien National Soccer League fra 1977 og frem til 1988, før de deretter spilte i den regionale serien Brisbane Premier League. 
Klubben endret på nytt navn til Queensland Lions på 1990-tallet, etter å ha kommet til enighet med den australske fotballklubben Brisbane Lions. Da klubben i 2004 fikk rett til å spille i A-League byttet klubben navn til Queensland Roar, og året etter til sitt nåværende navn.


== Meritter ==
A-League:
Premiership (1): 2010-11
Finalists (3): 2007–08, 2008–09, 2010-11
Grand Finalists (1): 2010-11Translink Cup (2): 2007, 2008


== Spillerstall ==


== Kjente spillere med tilknytning til klubben ==
 Alex Brosque (2005–2006)
 Charlie Miller (2008–2009)
 Craig Moore (2007–2009)
 Shane Stefanutto (2010–dd)
 Danny Tiatto (2007–2010)
 Dario Vidošić (2006–2007)


== Referanser ==


== Eksterne lenker ==
Klubbens offisielle nettsider
A/S Gentlemen

A/S Gentlemen (originaltittel: Gli Aristocratici) er en tegneserie som gikk i Tempo mellom 1975 og 1979. Den ble også utgitt i to norske album i 1980-81 under tittelen Aristokratene.


== Referanser ==
Tachyporus

Tachyporus er en gruppe (slekt) av biller som hører til underfamilien dråpekortvinger (Tachyporinae) i den store familien kortvinger (Staphylinidae). De er små, glatte og blanke, ofte broket fargede biller med et stort og bredt brystskjold (pronotum) og et forholdsvis lite, rundt hode.


== Utseende ==
Små (gjerne 3-5 millimeter), nokså brede, blanke og glatte kortvinger. På farge er de gjerne helt eller delvis gul- eller rødaktige, ofte med svarte partier. Hodet er lite og noe nedbøyd, ofte svart, uten punktøyne og med forholdsvis små fasettøyne. Antennene er forholdsvis lange og tynne. Brystskjoldet (pronotum) er stort og bredt, glatt og hvelvet, gjerne med noen børster ved framkanten. Dekkvingene er forholdsvis korte, med noen kraftige, oppstående børster langs innerkanten (sømmen). Bakkroppen er temmelig kort kjegleformet, på sidene med påfallende lange og kraftige børster – slik skiller slekten seg fra den ellers nokså lignende slekten Mycetoporus.


== Levevis ==
Tachyporus-artene er blant annet å finne på skogbunnen. De kan finnes i mange forskjellige miljøer, blant annet ved åtsler, gjødsel og sopp. Som de fleste kortvinger er de rovdyr. De flyr godt.


== Systematisk oversikt / norske arter ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae) Latreille, 1802
Underfamilien dråpekortvinger Tachyporinae Macleay, 1825
Gruppen Tachyporini MacLeay, 1825
Slekten Tachyporus Gravenhorst, 1802
Tachyporus abdominalis (Fabricius, 1781)
Tachyporus atriceps Stephens, 1832
Tachyporus chrysomelinus (Linnaeus, 1758)
Tachyporus corpulentus J.Sahlberg, 1876
Tachyporus dispar (Paykull, 1789)
Tachyporus hypnorum (Fabricius, 1775)
Tachyporus nitidulus (Fabricius, 1781)
Tachyporus obscurellus Zetterstedt, 1838
Tachyporus obtusus (Linnaeus, 1767)
Tachyporus pallidus Sharp, 1871
Tachyporus pulchellus Mannerheim, 1843
Tachyporus pusillus Gravenhorst, 1806
Tachyporus quadriscopulatus Pandelle, 1869
Tachyporus scitulus Erichson, 1839
Tachyporus solutus Erichson, 1839
Tachyporus tersus Erichson, 1839
Tachyporus transversalis Gravenhorst, 1806


== Kilder ==
Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
Fauna Europaea (2011) Fauna Europaea Web Service Version 2.4. Utbredelsesdatabase for europeiske dyr. [1]


== Eksterne lenker ==
(en) Tachyporus i Global Biodiversity Information Facility 
(no) Tachyporus hos Artsdatabanken 
(sv) Tachyporus hos Dyntaxa 
(en) Tachyporus hos Fauna Europaea 
(en) Tachyporus hos Fossilworks 
(en) Tachyporus hos NCBI 
(en) Kategori:Tachyporus – bilder, video eller lyd på Wikimedia Commons 
Tachyporus – detaljert informasjon på Wikispecies
Armentières

Armentières er en kommune i departementet Nord i regionen Hauts-de-France nord i Frankrike.
Kommunen er en del av storbyområdet som omkranser Lille, og ligger ved den belgiske grensen, nordvest for Lille på den høyre bredden av elva Lys.
Byens motto er Pauvre mais fière (Fattig, men stolt).


== Historie ==
Armentières ble, i likhet med resten av franske Flandern, en del av Frankrike i 1668. I slutten av 1800-tallet og begynnelsen av 1900-tallet ble den kjent som Tøyets by, i takt med at erverv som industriell veving og spinning såvel som brygging dro fordel av det nærliggende vann.

Armentières ble særlig hardt rammet under begge verdenskriger. Under et slag i første verdenskrig bombarderte de tyske styrker Armentières med sennepsgass. Britiske tropper ble nødt til å evakuerere området, men tyske tropper var forhindret i fra å innta området i uker på grunn av den sterke giftgassforurensing. Vitner til bombardementet beretter at konsentrasjonen sennepsgiftgass var så intens at sennepsgass strømmet i gatene..
I Armentières og omegn er det flere militærkirkegårder for de falne under andre verdenskrig. Sangen Mademoiselle from Armentières – av ukjent eller omstridt opprinnelse – var en populær sang blant allierte soldater under annen verdenskrig.


== Befolkningsutvikling ==
Antall innbyggere i kommunen Armentières


== Referanser ==
Kommunedata fra INSEE


== Eksterne lenker ==
Offisielt nettsted 
(en) Armentières – kategori av bilder, video eller lyd på Commons 
Kommunedata INSEE
Mycetoporus

Mycetoporus er en gruppe (slekt) av biller som hører til underfamilien dråpekortvinger (Tachyporinae) i den store familien kortvinger (Staphylinidae). De er små, glatte og blanke, ofte broket fargede biller med et stort og bredt brystskjold (pronotum) og et forholdsvis lite, rundt hode.


== Utseende ==
Små (gjerne 3-5 millimeter) blanke og glatte kortvinger. På farge er de gjerne helt eller delvis gul- eller rødaktige, ofte med svarte partier. Hodet er lite og noe nedbøyd, uten punktøyne og med forholdsvis små fasettøyne. Antennene er forholdsvis lange og tynne. Brystskjoldet (pronotum) er stort og bredt, glatt og hvelvet. Dekkvingene er forholdsvis korte. Bakkroppen er temmelig langt kjegleformet, på sidene uten påfallende lange og kraftige børster – slik skiller slekten seg fra den ellers nokså lignende slekten Tachyporus, i tillegg til at de gjerne har en noen slankere kroppsbygning enn denne slekten.


== Levevis ==
I likhet med flere andre slekter av dråpekortvinger er Mycetoporus-artene knyttet til sopper. De finnes gjerne i skog på fruktlegemene til ulike sopper. De voksne billene er gjerne mest aktive om høsten da soppmengden er størst.


== Systematisk oversikt / norske arter ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae) Latreille, 1802
Underfamilien dråpekortvinger Tachyporinae Macleay, 1825
Gruppen Mycetoporini Thomson, 1859
Slekten Mycetoporus Mannerheim, 1830
Mycetoporus aequalis Thomson, 1868
Mycetoporus altaicus Luze, 1901
Mycetoporus baudueri Mulsant & Rey, 1875
Mycetoporus bimaculatus Lacordaire, 1835
Mycetoporus brucki (Pandelle, 1869)
Mycetoporus clavicornis (Stephens, 1832)
Mycetoporus despectus A.Strand, 1969
Mycetoporus erichsonanus Fagel, 1965
Mycetoporus forticornis Fauvel, 1875
Mycetoporus inaris Luze, 1901
Mycetoporus lepidus (Gravenhorst, 1806)
Mycetoporus longulus Mannerheim, 1830
Mycetoporus maerkelii Kraatz, 1857
Mycetoporus montanus Luze, 1901
Mycetoporus monticola Fowler, 1888
Mycetoporus mulsanti Ganglbauer, 1895
Mycetoporus niger Fairmaire & Laboulbéne, 1856
Mycetoporus nigrans Mäklin, 1853
Mycetoporus pachyraphis (Pandelle, 1869)
Mycetoporus punctus (Gravenhorst, 1806)
Mycetoporus rufescens (Stephens, 1832)


== Kilder ==
Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
Fauna Europaea (2011) Fauna Europaea Web Service Version 2.4. Utbredelsesdatabase for europeiske dyr. [1]


== Eksterne lenker ==
(en) Mycetoporus i Global Biodiversity Information Facility 
(no) Mycetoporus hos Artsdatabanken 
(sv) Mycetoporus hos Dyntaxa 
(en) Mycetoporus hos Fauna Europaea 
(en) Mycetoporus hos Fossilworks 
(en) Mycetoporus hos NCBI 
(en) Kategori:Mycetoporus – bilder, video eller lyd på Wikimedia Commons 
Mycetoporus – detaljert informasjon på Wikispecies
Coudekerque-Branche

Coudekerque-Branche er en kommune i departementet Nord i regionen Hauts-de-France nord i Frankrike. Det er den største forstaden til Dunkerque, og ligger sørøst for byen.


== Befolkningsutvikling ==
Antall innbyggere i kommunen Coudekerque-Branche


== Referanser ==
Kommunedata fra INSEE


== Eksterne lenker ==
Offisielt nettsted 
(en) Coudekerque-Branche – kategori av bilder, video eller lyd på Commons 
Kommunedata INSEE
Ronald Munro Ferguson

Ronald Craufurd Munro Ferguson, 1. viscount Novar (født 6. mars 1860, død 30. mars 1934) var en britisk-australsk politiker og guvernør. 
Munro Ferguson var den sjette generalguvernøren for Australia og han satt i dette embetet fra 1914 til 1920, og regnes som en av de mest innflytelsesrike innehaverne av dette embetet. Etter hjemkomsten til Storbritannia ble han minister for Skottland fra 1922 til 1924.
Munro Ferguson ble født som Ronald Craufurd Ferguson i Kirkcaldy i Fife i Skottland, som eldste sønn av oberstløytnant Robert Ferguson, som var et velstående medlem av det britiske House of Commons og slekten hans var av gammel skotsk avstamning. Hans mor het Emma Eliza (født Mandeville). Munro Ferguson ble utdannet ved Royal Military Academy Sandhurst og han hadde en militær karriere i Storbritannia frem til 1884. 
I 1884 ble Munro Ferguson valgt inn i det britiske House of Commons. Han satt som privatsekretær for lord Rosebery som var en ledende liberal politiker i England. I likhet med Rosebery, var Munro Ferguson en liberal-imperialistisk politiker. Ferguson støttet den keiserlige politikken som den konservative regjeringen førte.Han giftet seg med Helen, datter av Frederick Hamilton-Temple-Blackwood,  i 1889. Hun arbeidet for det britiske Røde Kors og hun ble tildelt storkors av Order of the British Empire (GBE) i 1918. Munro Ferguson døde i sitt eget hjem i 1934, i en alder av 74 år. 
I februar 1914 aksepterte Munro Ferguson stillingen som generalguvernør for Australia. Han ble utnevnt til storkorsridder av Order of St. Michael and St. George (GCMG). Under valget i Australia i 1914, kom nyheten om utbruddet av den første verdenskrig. Da han kom tilbake til Storbritannia på 1920-tallet ble han hedret ved å bli adlet og han utnevnt til ridder av Tistelordenen i 1926. Han tok deretter tittelen 1. viscount Novar. Han var medlem av Privy Council of the United Kingdom.


== Referanser ==


== Eksterne lenker ==
(en) Ronald Munro-Ferguson, 1st Viscount Novar – kategori av bilder, video eller lyd på Commons 
(en) Ronald Munro Ferguson hos Hansards parlamentsdebatter 
(en) Ronald Munro Ferguson hos The Peerage
Beachy Head

Beachy Head er en kalkklippe og et nes på sørkysten av England, nær byen Eastbourne i East Sussex, like øst for Seven Sisters.


== Eksterne lenker ==
(en) Beachy Head – kategori av bilder, video eller lyd på Commons
Lordithon

Lordithon er en gruppe (slekt) av biller som hører til underfamilien Tachyporinae i den store familien kortvinger (Staphylinidae). De er små, glatte og blanke, ofte broket fargede biller med et stort og bredt brystskjold (pronotum) og et forholdsvis lite, rundt hode.


== Utseende ==
Små til middelsstore (gjerne 4-7 millimeter) blanke og glatte kortvinger. På farge er de gjerne helt eller delvis gul- eller rødaktige, ofte med svarte partier. Hodet er lite og noe nedbøyd, uten punktøyne og med forholdsvis små fasettøyne. Det er temmelig smalt, tydelig lengre enn bredt. Antennene er forholdsvis lange og tynne. Brystskjoldet (pronotum) er stort og bredt, glatt og hvelvet. Dekkvingene er forholdsvis korte. Bakkroppen er temmelig langt kjegleformet, på sidene uten påfallende lange og kraftige børster – slik skiller slekten seg fra den ellers nokså lignende slekten Tachyporus. Flere av artene er påfallende fargerike.


== Levevis ==
I likhet med flere andre slekter av Tachyporinae er Lordithon-artene knyttet til sopper, ofte til poresopper (kjuker). De finnes gjerne i skog på fruktlegemene til ulike sopper. De voksne billene er gjerne mest aktive om høsten da soppmengden er størst.


== Systematisk oversikt / norske arter ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae) Latreille, 1802
Underfamilien dråpekortvinger, Tachyporinae MacLeay, 1825
Gruppen Mycetoporini Thomson, 1859
Slekten Lordithon Thomson, 1859
Lordithon exoletus (Erichson, 1839)
Lordithon lunulatus (Linnaeus, 1760)
Lordithon pulchellus (Mannerheim, 1830)
Lordithon speciosus (Erichson, 1839)
Lordithon thoracicus (Fabricius, 1777)
Lordithon trimaculatus (Fabricius, 1793)
Lordithon trinotatus (Erichson, 1839)


== Kilder ==
Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
Fauna Europaea (2011) Fauna Europaea Web Service Version 2.4. Utbredelsesdatabase for europeiske dyr. [1]


== Eksterne lenker ==
(en) Lordithon i Global Biodiversity Information Facility 
(no) Lordithon hos Artsdatabanken 
(sv) Lordithon hos Dyntaxa 
(en) Lordithon hos Fauna Europaea 
(en) Lordithon hos Fossilworks 
(en) Lordithon hos NCBI 
(en) Kategori:Lordithon – bilder, video eller lyd på Wikimedia Commons 
Lordithon – detaljert informasjon på Wikispecies